Πρόταση οδηγίας του Συμβουλίου για την τροποποίηση της οδηγίας 77/388/ΕΟΚ σχετικά με το κοινό σύστημα του φόρου προστιθεμένης αξίας όσον αφορά το επίπεδο του κανονικού συντελεστή (98/C 409/09) COM(1998) 693 τελικό - 98/0331(CNS)

(Υποβληθείσα από την Επιτροπή στις 30 Νοεμβρίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 99,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της οικονομικής και κοινωνικής πολιτικής,

εκτιμώντας:

ότι το άρθρο 12 παράγραφος 3 στοιχείο α) της έκτης οδηγίας 77/388/ΕΟΚ (1), του Συμβουλίου της 17ης Μαΐου 1997 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση, όπως τροποποιήθηκε τελευταία από την οδηγία 98/80/ΕΚ (2), προβλέπει ότι, το Συμβούλιο αποφασίζει, για το επίπεδο του κανονικού συντελεστή που ισχύει μετά τις 31 Δεκεμβρίου 1998 7 ότι ο κανονικός συντελεστής του φόρου προστιθέμενης αξίας καθορίζεται από κάθε κράτος μέλος ως ποσοστό επί της φορολογίας βάσης και είναι ο ίδιος για τις παραδόσεις αγαθών και την παροχή υπηρεσιών 7 ότι από την 1η Ιανουαρίου 1993 μέχρι τις 31 Δεκεμβρίου 1998, το ποσοστό δεν μπορεί να είναι κατώτερο από 15 % 7

ότι όπως φάνηκε στην πράξη από την εφαρμογή του σημερινού φορολογικού συστήματος, οι κανονικοί συντελεστές ΦΠΑ που ισχύουν σήμερα στα διάφορα κράτη μέλη σε συνδυασμό με τα προστατευτικά μέτρα που προβλέπονται στο σύστημα εξασφάλισαν την ικανοποιητική λειτουργία του μεταβατικού καθεστώτος ΦΠΑ 7 ότι η αύξηση των αποκλίσεων μεταξύ των κανονικών συντελεστών φόρου προστιθέμενης αξίας στα διάφορα κράτη μέλη θα μπορούσε, αντίθετα, να δημιουργήσει διαρθρωτική ανισορροπία σε διάφορους τομείς δραστηριότητας 7 ότι η σημερινή απόκλιση των γνωστών φόρων προστιθέμενης αξίας στα διάφορα κράτη μέλη αφήνει στα εν λόγω κράτη μέλη ευρύ περιθώριο κίνησης για τον καθορισμό του επιπέδου του κανονικού τους συντελεστή, ότι συνεπώς δεν φαίνεται σκόπιμη σήμερα η περαιτέρω προσέγγιση των κανονικών συντελεστών φόρων προστιθέμενης αξίας 7

ότι, ωστόσο, η έκθεση της Επιτροπής για τους συντελεστές επισήμανε ότι υπάρχουν στρεβλώσεις ανταγωνισμού που μπορεί να οξυνθούν με την εισαγωγή του ενιαίου νομίσματος, και ότι είναι σκόπιμο λοιπόν να περιοριστεί σε ένα έτος η διάρκεια εφρμογής του κανονικού συντελεστή ώστε να ορίσει περαιτέρω το Συμβούλιο το επίπεδο του κανονικού συντελεστή όσο και των μειωμένων συντελεστών.

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο πρώτο

Το άρθρο 12 παράγραφος 3 στοιχείο α) της οδηγίας 77/388/ΕΟΚ αντικαθίσταται από το ακόλουθο κείμενο:

«α) Ο κανονικός συντελεστής του φόρου προστιθέμενης αξίας ορίζεται από τα κράτη μέλη ως ποσοστό της φορολογητέας βάσης και είναι ίδιος για τις παραδόσεις αγαθών και την παροχή υπηρεσιών. Από την 1η Ιανουαρίου 1999 μέχρι τις 31 Δεκεμβρίου 1999, το ποσοστό αυτό δεν μπορεί να είναι κατώτερο του 15 % ή ανώτερο του 25 %.

Με βάση την πρόταση της Επιτροπής και μετά από διαβούλευση με το Ευρωπαϊκό Κοινοβούλιο και την Οικονομική και Κοινωνική Επιτροπή, το Συμβούλιο αποφασίζει ομόφωνα το ύψος των κανονικών συντελεστών που θα ισχύουν μετά τις 31 Δεκεμβρίου 1999.

Τα κράτη μέλη μπορούν επίσης να εφαρμόζουν ένα ή δύο μειωμένους συντελεστές. Οι συντελεστές αυτοί ορίζονται ως ποσοστό της φορολογητέας βάσης το οποίο δεν μπορεί να είναι κατώτερο του 5 % και εφαρμόζονται μόνο στις παραδόσεις αγαθών και στις παροχές υπηρεσιών των κατηγοριών που προβλέπονται στο παράρτημα Η».

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο την 1η Ιανουαρίου 1999. Πληροφορούν αμέσως την Επιτροπή σχετικά.

Οι διατάξεις αυτές, θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από τέτοια αναφορά κατά την επίσημη δημοσίευσή τους. Οι λεπτομέρειες για την αναφορά αυτή καθορίζονται από τα κράτη μέλη.

2. Τα κράτη μέλη κοινοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την έβδομη ημέρα που ακολουθεί εκείνη της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ L 145 της 13.6.1977, σ. 1.

(2) ΕΕ L 281 της 17.10.1998, σ. 31.